**Εκπαιδευτικό πρόγραμμα στο Μητροπολιτικό Πάρκο Α. Τρίτσης**

Στο πλαίσιο του Ευρωπαϊκού Προγράμματος Erasmus+ Blooming Schoοls, καλούμε τους μαθητές και τις μαθήτριες της περιβαλλοντικής ομάδας του σχολικού έτους 2024-2025 να συμμετάσχουν σε μια καινοτόμο εκπαιδευτική δράση που θα γίνει στις 24 Οκτωβρίου στο Μητροπολιτικό Πάρκο Α. Τρίτσης με τη συνεργασία του ΚΕΠΕΑ Μητροπολιτικού Πάρκου «Α. Τρίτσης».

Λίγα λόγια για το Eυρωπαϊκό πρόγραμμα Erasmus+ Blooming Schoοls

Το πρόγραμμα Erasmus+ Blooming Schools υλοποιείται από την Ελληνική ΟΡΝΙΘΟΛΟΓΙΚΗ Εταιρεία, σε συνεργασία με εταίρους από 3 χώρες (Πορτογαλία, Μάλτα και Ρουμανία). Το πρόγραμμα έχει διάρκεια 3 χρόνια, από το 2022 έως το 2024 και συγχρηματοδοτείται από την Ευρωπαϊκή Ένωση.

Χρησιμοποιώντας τα μαθήματα STEAM (επιστήμη, τεχνολογία, μηχανική, τέχνες και μαθηματικά) ως βασικό πυλώνα για τη δημιουργία δραστηριοτήτων βασισμένες στους Στόχους Βιώσιμης Ανάπτυξης (SDGs), το Πρόγραμμα στοχεύει στην ενίσχυση των εκπαιδευτικών θεωρητικά και πρακτικά, με αντίστοιχο υλικό, με σκοπό τη δημιουργία κήπων άγριας ζωής στις σχολικές αυλές. Ταυτόχρονα, το Πρόγραμμα προσπαθεί να ενημερώσει τους μαθητές για τη σημαντικότητα των κήπων αυτών καθώς και να τους εμπλέξει πιο ενεργά στην υλοποίηση δράσεων που βοηθούν στην καλύτερη ενημέρωση και την αλλαγή στάσεων προς όφελος της αστικής βιοποικιλότητας και της περιβαλλοντικής ευαισθητοποίησης γενικότερα.

**H εκπαιδευτική δράση που θα παρακολουθήσουν οι μαθητές σας**

Vlogging Academy για την αστική βιοποικιλότητα

Πρόγραμμα

**Προετοιμασία της ομάδας πριν τη δράση (υλοποιείται από τον εκπαιδευτικό στην τάξη)**

Διάρκεια: 45’ (μία σχολική ώρα)

Στα παιδιά μοιράζονται 3 αρχεία

* Η πρόσκληση στην πρόκληση
* Το σύντομο ενημερωτικό κείμενο προβληματισμού
* Το πλάνο σεναρίου

**Δράση στο πεδίο**

9:00-9:30 – Άφιξη στο ενημερωτικό κέντρο και γνωριμία

9:30-10:15 – Εισαγωγική δραστηριότητα και παρουσίαση

10:15-10:45: Ομάδες εργασίας, προετοιμασία και συζήτηση

10:45- 11:45: Εκπαιδευτική περιήγηση στο πάρκο και λήψη πλάνων

11:45- 12:45: Επεξεργασία πλάνων στο καφέ της λίμνης με κέρασμα

12:45- 13:00: Συζήτηση - Αποχώρηση

**Αναλυτικά το πρόγραμμα**

Οι μαθητές και οι μαθήτριες καλούνται να δημιουργήσουν ένα video διάρκειας από 1 έως 3 λεπτά μέσω του οποίου θα εκφράσουν ένα καθημερινό πρόβλημα σχετικά με τη μείωση του πρασίνου στον αστικό ιστό ενώ θα προτείνουν και τρόπους υποστήριξης της αστικής βιοποικιλότητας.

Τα παιδιά θα εργαστούν σε ομάδες, όπου κάθε μία θα λάβει μία πρόκληση, συνοδευόμενη με υποστηρικτικό κείμενο πληροφοριών σχετικό με τη θεματική που θα έχει το καθένα. Στην συνέχεια οι ομάδες έχουν 45 λεπτά να βρουν όνομα ή μια φράση κλείδιμότο και να φτιάξουν σενάριο για το video-vlog που θα δημιουργήσουν. Το πρώτο μέρος θα πρέπει να γίνει στο σχολείο με την καθοδήγηση του υπεύθυνου εκπαιδευτικού, υπάρχει επίσης δυνατότητα επίσκεψης από μεριάς μας ή σύνδεσης διαδικτυακά.

Η δεύτερη φάση του προγράμματος θα γίνει στο Μητροπολιτικό Πάρκο Α. Τρίτσης όπου μέσω σύντομης περιήγησης και στάσεων τα παιδιά τραβούν πλάνα για το video τους. Κατά τη διάρκεια του προγράμματος η εκπαιδευτική ομάδα της ΟΡΝΙΘΟΛΟΓΙΚΗΣ και του ΚΕΠΕΑ, θα δίνουν πληροφορίες για το πάρκο, τη χλωρίδα και την πανίδα του.

Τέλος, οι ομάδες θα καταλήξουν στη λίμνη Ναϊάδα και συγκεκριμένα στο καφέ της λίμνης όπου με τη χρήση της εφαρμογής Capcut θα συνθέσουν τα video τους. Σε αυτό το σημείο θα προσφερθεί στα παιδιά υγιεινό σνακ.

Με την ολοκλήρωση του προγράμματος, τα video μπορούν να κοινοποιηθούν τόσο στη σελίδα της Ελληνικής Ορνιθολογικής Εταιρείας όσο και του σχολείου αναδεικνύοντας τα θετικά αποτελέσματα της χρήσης της τεχνολογίας στην εκπαίδευση για την ενεργοποίηση του πράσινου ακτιβισμού σε εφήβους.

Για να συμμετάσχουν οι μαθητές θα πρέπει να υπογραφούν οι δηλώσεις λήψης οπτικοακουστικού υλικού και μετάδοσης του για εκπαιδευτικούς σκοπούς και σκοπούς μετάδοσης του προγράμματος και υπεύθυνη δήλωση ότι επιτρέπεται στη δράση αυτή να χρησιμοποιήσουν τα κινητά τους τηλέφωνα.